
RAPORT

asupra proiectului de Lege privind aprobarea Ordonanţei  Guvernului nr.51/2006 pentru modificarea alin.(2) al art.11 din Legea nr.231/2005 privind stimularea investiţiilor în agricultură
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege privind aprobarea Ordonanţei  Guvernului nr.51/2006 pentru modificarea alin.(2) al art.11 din Legea nr.231/2005 privind stimularea investiţiilor în agricultură, transmis cu adresa nr.PL.X 765 din 23 octombrie 2006 şi înregistrat sub nr.24/579/08.05.2006. 

Ordonanţa are ca obiect de reglementare modificarea alin.(2) al art.11 din Legea nr.231/2005 privind stimularea investiţiilor în agricultură. 

La întocmirea raportului, Comisia a avut în vedere avizul favorabil al Consiliului Legislativ şi avizul favorabil al Consiliului Economic şi Social.

Proiectul de Lege privind aprobarea Ordonanţei  Guvernului nr.51/2006 pentru modificarea alin.(2) al art.11 din Legea nr.231/2005 privind stimularea investiţiilor în agricultură face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, – secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu majoritate de voturi, înregistrându-se 16 voturi pentru şi 9 voturi împotrivă, în forma prezentată de Senat, în şedinţa din 7 noiembrie 2006.
În timpul dezbaterilor a fost respins un amendament pe care îl anexăm.
 Proiectul de Lege a fost adoptat de Senat în şedinţa din 16 octombrie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

    PREŞEDINTE,




   SECRETAR,
Dr. Atilla KELEMEN



Vasile MOCANU

Întocmit, Consilier, Dr. Anton PĂŞTINARU

În urma dezbaterii, Comisia a respins următorul amendament:                                                                   ANEXĂ
	Nr. crt.
	Text iniţial


	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1.
	Art.I. – Alineatul (2) al articolului 11 din Legea nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.608 din 13 iulie 2005, se modifică şi va avea următorul cuprins:
„Nivelul reducerii sumei de rambursat prevăzută la alin.(1) poate fi de până la 50% din volumul creditului acordat, diferenţiat în funcţie de tipul proiectului de investiţii. Nivelul acestuia, condiţiile şi modul de acordare se stabilesc şi se aprobă periodic, prin hotărâre a Guvernului, la propunerea Ministerului Agriculturii, Pădurilor şi Dezvoltării Rurale.” 

	Art.I. – Alineatul (2) al articolului 11 din Legea nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.608 din 13 iulie 2005, se modifică şi va avea următorul cuprins:

„Nivelul reducerii sumei de rambursat prevăzută la alin.(1) poate fi de până la 60% din volumul creditului acordat, diferenţiat în funcţie de tipul proiectului de investiţii. Nivelul acestuia, condiţiile şi modul de acordare se stabilesc şi se aprobă periodic, prin hotărâre a Guvernului, la propunerea Ministerului Agriculturii, Pădurilor şi Dezvoltării Rurale.”
Dep. Ioan Munteanu – PSD

Dep. Ioan Stan – PSD

Dep. Vasile Mocanu – PSD

Dep. Ion Dumitru – PSD

Dep. Liviu Timar - PSD
	1. Având în vedere situaţia precară din agricultură, în condiţiile în care ne integrăm de la 1 ianuarie 2007 în Uniunea europeană.
2. Propunerea nu respectă prevederile art.15 din Legea nr.500/2002 privind finanţele publice, cu modificările ulterioare.
	Camera Deputaţilor


